b'\n_START_ARTICLE_\nMjesec borbe protiv raka dojke\n_START_PARAGRAPH_\nMjesec borbe protiv raka dojke odr\xc5\xbeava se u listopadu koji je ve\xc4\x87 tradicijski posve\xc4\x87en borbi protiv raka dojke, od kojega u Hrvatskoj godi\xc5\xa1nje oboli 2300 \xc5\xbeena, a 7. listopada progla\xc5\xa1en je i Danom borbe protiv raka dojke.\n_START_SECTION_\nRak dojke\n_START_PARAGRAPH_\n_NEWLINE_Rak dojke naju\xc4\x8destaliji je tumor u \xc5\xbeena u Hrvatskoj i drugi naju\xc4\x8destaliji tumor uop\xc4\x87e. Godi\xc5\xa1nje se pojavi oko 2300 novih slu\xc4\x8dajeva oboljelih \xc5\xbeena, a oko 900 \xc5\xbeena godi\xc5\xa1nje umre od ove opake bolesti._NEWLINE_U po\xc4\x8detku je asimptomatski i naj\xc4\x8de\xc5\xa1\xc4\x87e se otkrije slu\xc4\x8dajno napipavanjem kvr\xc5\xbeice u tkivu dojke. Otprilike 50% slu\xc4\x8dajeva raka dojke napreduje u metastatsku bolest, \xc5\xa1to zna\xc4\x8di da se stanice raka putem krvotoka pro\xc5\xa1ire u susjedne organe, naj\xc4\x8de\xc5\xa1\xc4\x87e limfne \xc4\x8dvorove, plu\xc4\x87a, jetru, kosti i mozak. U takvom uznapredovalom stadiju bolesti javljaju se i op\xc4\x87i simptomi kao \xc5\xa1to su slabost, mu\xc4\x8dnina, glavobolja, gubitak apetita, bezvoljnost, naticanje u podru\xc4\x8dju pazuha, stalna bol u kostima, \xc5\xbee\xc4\x91, u\xc4\x8destalo mokrenje, umor, razdra\xc5\xbeljivost._NEWLINE_Najbitniju ulogu u ranom otkrivanju bolesti imaju same \xc5\xbeene. Redovitim pregledima (samopregledom, mamografijom, te ultrazvu\xc4\x8dnim pregledima) ova bolest se mo\xc5\xbee otkriti ranom stadiju \xc5\xa1to zna\xc4\x8di i ve\xc4\x87e \xc5\xa1anse za ozdravljenje. Nakon otkrivanja sumnjivih kvr\xc5\xbeica svakako se treba posavjetovati sa lije\xc4\x8dnikom i utvrditi radi li se uistinu o tumoru i dogovoriti daljnji tijek lije\xc4\x8denja. Mamografija je vrlo dobar i jednostavan kontrolni pregled koji mo\xc5\xbee detektirati tumor u ranom stadiju. Stoga se \xc5\xbeenama preporu\xc4\x8duju mamografski pregledi. Prvu (bazi\xc4\x8dnu) mamografiju \xc5\xbeena treba u\xc4\x8diniti izme\xc4\x91u 38. i 40. godine \xc5\xbeivota, od 40. do 49. godine svake dvije godine, od 50. do 69. godine jednom godi\xc5\xa1nje, te poslije 70. godine svake druge godine._NEWLINE_Rak dojke rijetko se javlja kod \xc5\xbeena mla\xc4\x91ih od 20 godina, a rizi\xc4\x8dna skupina su \xc5\xbeene izme\xc4\x91u 55-e i 70-e godine._NEWLINE_Opasnost obolijevanja od raka dojke pove\xc4\x87ava se kod \xc5\xbeena koje su imale prvu menstruaciju prije 12. godine, koje nisu rodile ili su rodile nakon 30. godine, koje su u\xc5\xa1le u menopauzu prije 50. godine, kod kojih je u obitelji netko imao rak dojke, te kod \xc5\xbeena starijih od 50 godina, posebno ukoliko su pretile._NEWLINE_Podizanjem osvije\xc5\xa1tenosti o ovoj bolesti nastoji se upoznati \xc5\xbeene sa simptomima radi eventualnog ranog otkrivanja, te pru\xc5\xbeiti potporu \xc5\xbeenama koje \xc5\xbeive s tom bole\xc5\xa1\xc4\x87u._NEWLINE_Rak dojke nije samo fizi\xc4\x8dka bolest. \xc5\xbdene \xc4\x8desto te\xc5\xa1ko prihva\xc4\x87aju dijagnozu, ponekad nemaju potporu najbli\xc5\xbeih ili radne okoline, pa se razgovorom i pisanjem o toj bolesti nastoji osvijestiti sve pripadnike dru\xc5\xa1tva.\n_START_SECTION_\n2009.\n_START_PARAGRAPH_\nZavod za javno zdravstvo \xe2\x80\x9eDr. Andrija \xc5\xa0tampar\xe2\x80\x9c kontinuirano provodi niz preventivnih aktivnosti u borbi protiv raka dojke, a listopad je obilje\xc5\xbeio i dodatnim aktivnostima._NEWLINE_Od 1. do 16. listopada 2009. u suradnji s Gradskim uredom za zdravstvo i branitelje, Gradskim uredom za socijalnu za\xc5\xa1titu i osobe s invaliditetom provodila se akcija organiziranog mamografskog snimanja za \xc5\xbeene s invaliditetom, a 3. listopada 2009. (subota) tradicijski \xe2\x80\x9eDan ru\xc5\xbei\xc4\x8daste vrpce\xe2\x80\x9c obilje\xc5\xbeio se radom mobilnog mamografa i besplatnom mamografijom na Trgu bana Jela\xc4\x8di\xc4\x87a.\n_START_SECTION_\n2012.\n_START_PARAGRAPH_\nOd 17. do 31. listopada 2912. Muzej suvremene umjetnosti u sklopu svjetske kampanje Estee Lauder Companies \xe2\x80\x9eBreast Cancer Awareness\xe2\x80\x9d ru\xc5\xbei\xc4\x8dastim svjetlom koje je dominiralo na fasadi priklju\xc4\x8dio se akciji solidarnosti u borbi i podizanju svijesti o raku dojke u mjesecu borbe protiv raka dojke.'